Dwingeloo 1
Dwingeloo 1 on varbspiraalgalaktika, mis asub umbes 10 miljoni valgusaasta kaugusel Kassiopeia tähtkujus. Maalt vaadates on see Linnutee taga varjul ja pole seetõttu nähtavas valguses vaadeldav. See avastati 1994. aastal Dwingeloo Obscured Galaxy Survey (DOGS) käigus. Galaktika sai nime Hollandis asuva Dwingeloo Raadioobservatooriumi järgi, mille 25 m diameetriga teleskoobi abil see avastati. Kaks aastat hiljem avastati läheduses ka teine galaktika Dwingeloo 2. Dwingeloo 1 kuulub IC 342/Maffei galaktikagruppi. Galaktika mass on umbes 1/4 Linnutee massist. Kaugus maast on hinnanguliselt 3 Mpc (10 miljonit valgusaastat).